stanford-oval/wikipedia huggingface dataset:
La Caméra de Claire
Tuotanto

La Caméra de Clairen kuvaukset alkoivat 11. toukokuuta 2016. Elokuva kuvattiin vuoden 2016 Cannesin elokuvajuhlilla Ranskassa. Elokuvan tuotantoyhtiöinä olivat ranskalainen Les Films du Camélia ja eteläkorealainen Jeonwonsa Films. Elokuvan virallinen traileri julkaistiin 22. toukokuuta 2017.
Julkaisu ja vastaanotto

La Caméra de Claire sai maailmanensi-iltansa Cannesin elokuvajuhlien Séances spéciales -esityssarjassa Ranskassa 21. toukokuuta 2017.
Rotten Tomatoes -sivuston mukaan 73% kriitikoista on antanut elokuvalle positiivisen arvosanan 7/10 keskiarvolla. Keräys perustuu 11 arviointiin. Metacritic-sivuston mukaan viiden arvostelun perusteella elokuva on saanut 77 pistettä sadasta mahdollisesta.
Aiheesta muualla

La Caméra de Claire Internet Movie Databasessa (englanniksi)
La Caméra de Claire AllMoviessa. (englanniksi)
La Caméra de Claire Rotten Tomatoes -sivustolla (englanniksi)
La Caméra de Claire Metacriticissä (englanniksi)
Kim Min-hee, Hong Sang-soo ja Isabelle Huppert elokuvan ensi-illassa vuoden 2017 Cannesin elokuvajuhlilla
Nokia 7250

| Nokia 7250 |
| --- | --- |
 Nokia 7250i
Julkaistu:  2003
Käyttöverkot:  GSM 900/1800/1900
Mitat:  105 × 44 × 19 mm
Paino:  92 g
Näytön kuvatarkkuus:  128 × 128 pikseliä
Värien lukumäärä:  4 096
Muisti:  sisäinen 725 kt, ei muistikorttipaikkaa
Kamera:  CIF (352 × 288)
Radio:  kyllä
Musiikkisoitin:  ei
Valmiusaika:  noin 150–300 h
Puheaika:  noin 2–5 h
Käyttöjärjestelmä:  Nokia OS, Series 40
Tiedonsiirto:  GPRS
Liitännät:  infrapuna
Infobox OKNimi-testi OK: 
Nokia 7250 on Nokian vuonna 2003 julkaistu matkapuhelin. Puhelimen toinen versio on 7250i, jossa on enemmän muistia ja useampia värivaihtoehtoja. 7250i:n värivaihtoehtoja ovat sininen, luumu, ruskea, oliivi, harmaa ja vihreä.
Ominaisuudet

ennakoiva tekstinsyöttö
vaihdettavat värikuoret
profiilit
sekuntikello
värit: sininen ja luumu
Aiheesta muualla

Nokia 7250/7250i - Tuki
Nokia 7250 - Käyttöohjeet (Arkistoitu – Internet Archive)
Nokia 7250i - Käyttöohjeet (Arkistoitu – Internet Archive)
Lata Mangeshkar

| Lata Mangeshkar> लता मंगेशकर |
| --- | --- |
 Lata Mangeshkar vuonna 2008.
Henkilötiedot
Koko nimi:  Hema Mangeshkar
Syntynyt: 28. syyskuuta 1929 Indore, Brittiläinen Intia
Kuollut: 6. helmikuuta 2022 (92 vuotta) Mumbai, Maharashtra, Intia
Kansalaisuus:  Intia
Ammatti:  laulaja, säveltäjä, musiikkituottaja
Sukulaiset:  Asha Bhosle
Muusikko
Aktiivisena:  1942–2022
Tyylilajit:  maailmanmusiikki, elokuvamusiikki, intialainen taidemusiikki, hindustanilainen klassinen musiikki, bhajan
 Nimikirjoitus
  [ Muokkaa Wikidatassa ] [ ohje ]  
Lata Mangeshkar (marathiksi लता मंगेशकर, Ḷatā Maṃgeśkar, syntyjään Hema Mangeshkar, marathiksi हेमा मंगेशकर, Hemā Maṃgeśkar; 28. syyskuuta 1929 Indore – 6. helmikuuta 2022 Mumbai) oli intialainen laulaja. Hän keskittyi paikalliseen elokuvamusiikkiin. Hänen lempinimiinsä kuului ”Intian satakieli”.
Lata Mangeshkarin isä oli tunnettu marathinkielinen teatteriesiintyjä ja laulaja Dinanath Mangeshkar. Latan sisko on laulaja Asha Bhosle.
Lata sai jo viisivuotiaasta lähtien musiikkikoulutusta isältänsä, ja myöhemmin häntä opettivat muun muassa Aman Ali Khan ja Amanat Ali Khan. Mangeshkar levytti ensimmäisen laulunsa 13-vuotiaana marathinkieliseen elokuvaan Kiti Hasaal. Kappale ei kuitenkaan päässyt lopulliseen versioon. Mangeshkarin läpimurto oli hittikappale ”Uthaye Ja Unke Sitam”, jonka hän levytti elokuvaa Andaz (1949) varten. Hänestä tuli vuosikymmeniksi intialaisen elokuvan musiikkiosien laulaja. Hän lauloi muun muassa sellaisten Bollywood-tähtien kuin Nargis, Waheeda Rehman, Madhuri Dixit ja Preity Zinta musiikkiosia. Mangeshkar oli mukana muun muassa hittielokuvissa Mahal (1949), Barsaat (1949), Satyam Shivam Sundaram (1978) ja Maine Pyar Kiya (1989). Hänen musiikkiaan on kuultu myös kansainvälisissä elokuvissa, kuten Tahraton mieli (2004), Piin elämä (2012), Herkullinen elämä (2014) ja Lion (2016).
Mangeshkarin ura jatkui yli seitsemän vuosikymmentä, ja hän äänitti tuona aikana noin 30 000 laulua. Hän oli erityisen suosittu Bollywoodissa, mutta kaikkiaan hän lauloi kappaleita 36 kiellellä. Mangeshkar voitti urallaan neljä parhaan naislaulajan Filmfare-palkintoa. Lisäksi hänelle myönnettiin muun muassa siviilikunniamerkit Padma Vibhushan ja Bharat Ratna. Mangeshkar kuului Freddie Mercuryn (1946–1991) musiikillisiin vaikuttajiin.
Mangeshkar kuoli covid-19 -tartunnan aiheuttamiin komplikaatioihin 92-vuotiaana. Intiaan julistettiin kahden päivän kansallinen suruaika ja hautajaiset järjestettiin valtiollisina.
Aiheesta muualla

Kuvia tai muita tiedostoja aiheesta Lata Mangeshkar Wikimedia Commonsissa
Lata Mangeshkar Internet Movie Databasessa. (englanniksi)
Nuijajärvi

| Nuijajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°43′06″N, 24°14′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Nuijaoja 
Järvinumero:  35.743.1.014
Mittaustietoja
Pinnankorkeus:  145,5 m  
Rantaviiva:  1,478 km  
Pinta-ala:  7,749 ha  
Saaria:  2 
 fiNuijajärvi 
Nuijajärvi  on Pirkanmaalla Oriveden Untavan koillispuolella sijaitseva järvi.
Maantietoa

Järven pinta-ala on 7,7 hehtaaria, se on 550 metriä pitkä ja 350 metriä leveä. Se sijaitsee kolmen mäen välisessä painaumassa, joka on paikoin suomaata. Korkein mäki on Eskonvuori, joka kohoaa 50 metrin korkeuteen järvenpinnasta. Vuoren länsirinne on järven eteläiseen lahteen putoava jyrkänne. Järvellä on kartan mukaan kaksi saarta, jotka ovat soisuneet. Sen rantaviivan pituus on 1,5 kilometriä ja sen rannat ovat metsämaata tai suota. Järvellä on viisi vapaa-ajan asuntoa, joille tulee tiet Untavan ja Myllykylän väliltä yhdystieltä 3381.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. Järven vedenpinnan korkeus on 145,5 metriä mpy. Siihen on johdettu kaksi suo-ojaa. Idästä tilee oja Särkijärven ja Vaatelammin suunnalta. Koillisesta tulevan ojan lähde on Etanalammi. Nuijajärven laskuoja Nuijaoja laskee Iso-Miekan Kaakkolahteen. Ojalla on pudotusta 0,6 metriä.
Käpälämäen luonnonsuojelualue

| --- | --- |
Sijainti:  Riihimäki, Suomi
Pinta-ala:  7,7 ha
| --- | --- |
Perustettu:  2023
muokkaa - muokkaa wikitekstiä
Käpälämäen luonnonsuojelualue on Riihimäellä, valtatien 3 ja seututien 130 välisellä alueella sijaitseva 7,7 hehtaarin kokoinen luonnonsuojelualue. Alue on rauhoitettu vuonna 2023 Metso-suojeluohjelman kohteena. Alueen luonnonmetsäarvot ovat kehittyneet pitkälle sen havupuuvaltaisessa osassa ja alueella on luonnon monimuotoisuudelle merkittäviä kangasmetsiä. Käpälämäen eteläosa on kumpuilevaa kangasmetsää, jossa on kuivahkoa kangasta sekä kumpareiden välissä pienialaisia soita. Keskiosassa sijaitseva suo on syntynyt lammen umpeenkasvun seurauksena. Alueen pohjoisosassa on entiselle pellolle ja niitylle kasvanutta lehtipuiden ja kuusien sekametsää, joka on pääosin lehtomaista kangasta. Alueella on myös suuria haapoja kasvava metsäalue.
Lasíthin ylätasanko

Lasíthin ylätasanko.
Lasíthin ylätasanko (kreik. Οροπέδιο Λασιθίου, Oropédio Lasithíou, myös Lasíthin/Lassíthin tasanko) on ylätasanko Kreetan saarella Kreikassa. Se sijaitsee Lasíthin alueyksikön alueella saaren itäosassa noin 60 kilometriä itäkaakkoon Iraklionista.
Lasíthin ylätasanko sijaitsee Lasíthi- eli Díktivuoriston keskellä noin 850 metrin korkeudella merenpinnasta. Tasankoa ympäröivät Lasíthivuoriston huiput Seléna (1 559 m) pohjoispuolella, Katharó  (1 564 m) ja Varsámi (1 545 m) itäpuolella, Díkti eli Spathí (2 148 m) eteläpuolella, sekä Aféntis (1 571 m) ja Louloudáki (1 163 m) länsipuolella. Tasanko on Kreetan laajin ylätasanko ja sen pituus itä-länsisuunnassa on noin 11 kilometriä ja leveys pohjois-eteläsuunnassa noin 6 kilometriä. Pinta-alaa tasangolla on noin 25 neliökilometriä. Korkeudesta johtuen ilmasto tasangolla on muuta Kreetaa viileämpi. Lumien sulamisvedet valuvat tasangolle ja tekevät sen maaperästä hedelmällisen joskin soisen ilman kuivatusta.
Tasanko on ollut tärkeä asuinpaikka jo esihistoriallisella ajalla, ja sieltä on tehty merkittäviä löytöjä neoliittiselta ja minolaiselta kaudelta. Varhaisimmat merkit asutuksesta ovat ajalta 6000 eaa. Tasangon lounaislaidalla sijaitsee Díktin luola, joka on eräs ehdokas Zeuksen syntymäpaikaksi kreikkalaisessa mytologiassa ja merkittävä minolainen kulttipaikka. Tasangon pohjoislaidalla sijaitsee Karfí, joka oli eräs minolaisen kulttuurin viimeisiä asutuksia. Alue kukoisti edelleen antiikin aikana ja bysanttilaisella keskiajalla. 1200-luvulla venetsialaiset ajoivat asukkaat pois tasangolta ja se autioitui 1400-luvulle saakka, kunnes aluetta tarvittiin jälleen viljelyyn ja sinne rakennettiin kuivauskanavat (12 pohjois-eteläsuunnassa ja 20 itä-länsisuunnassa) ja ojitus. Nykyisin tasanko on merkittävä viljelyalue ja muistuttaa suurta puutarhaa.
Tasangosta on saanut nimensä paitsi koko Lasíthin alueyksikkö myös tasangon alueen kattava Oropédio Lasithíoun kunta. Kunnan kuntakeskus ja alueen merkittävin asutus Tzermiádon kylä sijaitsee tasangon koillislaidalla. Muita tasangon laidan kyliä ovat muun muassa Ágios Geórgios, Avrakóntes, Kamináki, Marmakéto ja Psychró. Monet asukkaista muuttavat pois tasangolta talven ajaksi. Nykyisin alue tunnetaan muun muassa lukuisista vanhoista tuulimyllyistään.
Lasíthin ylätasanko panoraamakuvassa.
Aiheesta muualla

Kuvia tai muita tiedostoja aiheesta Lasíthin ylätasanko Wikimedia Commonsissa
New Order of Intelligence

| New Order of Intelligence Flesh Consumed |
| --- | --- | --- |

EP-levyn tiedot
 Äänitetty : huhtikuu 2009, Castle Ultimate
 Julkaistu: 2. kesäkuuta 2009
 Tyylilaji: brutaali death metal
 Kesto: 23.28
 Levy-yhtiö: Sevared Records
Flesh Consumedin muut julkaisut
| ...Mutilate, Eviscerate, Decapitate... 2008 | New Order of Intelligence 2009 | Ecliptic Dimensions of Suffering 2010 |
New Order of Intelligence on yhdysvaltalaisen brutaalin death metalin yhtyeen Flesh Consumedin EP-levy. Se julkaistiin vuonna 2009 levymerkillä Sevared Records.
Kappaleet 1–4 ovat ennen julkaisemattomia kappaleita. Kappale 5 ilmestyi yhtyeen edellisellä studioalbumilla ...Mutilate, Eviscerate, Decapitate... sekä kappale 6 ilmestyi yhtyeen varhaisella omakustanne-EP:llä Inhuman Butchery.
Kappaleet

New Order of Intelligence – 3.28
Conflux of Man and Machine – 3.40
Frontlines – 3.16
The Apocalypse – 5.59
Cast into the Pit – 4.18
Inhuman Butchery – 2.47
Kokoonpano

Nick Willbrand – bassokitara
Taylor Holt – kitara
Corey Athos – laulu, samplet
Chris Barnum – rummut
Kokoonpano > Muut tekijät

P.Timm – kansikuva
Alex Colon – layout
Zack Ohren – äänittäjä, miksaaja, masteroija
Aiheesta muualla

New Order of Intelligence Discogsissa. (englanniksi)
Albumi New Order of Intelligence Encyclopaedia Metallum -sivustolla (englanniksi)
Le Veurdre

| Le Veurdre |
| --- | --- |
 Saint-Hippolyten kirkko
 Le Veurdre
 Koordinaatit: 46°45′25″N, 03°02′26″E 
Valtio:  Ranska
Alue:  Auvergne-Rhône-Alpes
Departementti:  Allier
Arrondissementti:  Moulins
Hallinto:  
 – Pormestari:  Ghislain Collas de Chatelperron
Pinta-ala:  
 – Kokonaispinta-ala:  21,16 km²
Väkiluku (2013):  476
 – Väestötiheys:  22,5 as./km²
Postinumero:  03320
Infobox OKVirheellinen NIMI-arvo: 
Le Veurdre on kunta Allier'n departementissa Ranskassa. Vuonna 2013 siellä oli arviolta 476 asukasta. Kunnan pinta-ala on 21,16 neliökilometriä.
Aiheesta muualla

Kuvia tai muita tiedostoja aiheesta Le Veurdre Wikimedia Commonsissa
Nokia 7200

| Nokia 7200 |
| --- | --- |
Julkaistu:  2003
Käyttöverkot:  GSM 900/1800
Mitat:  86 × 50 × 26 mm
Paino:  115 g
Näytön kuvatarkkuus:  128 × 128
Värien lukumäärä:  65 000
Muisti:  sisäinen 4 Mt, ei muistikorttipaikkaa
Kamera:  VGA (640 × 480)
Radio:  kyllä
Musiikkisoitin:  ei
Valmiusaika:  noin 300 h
Puheaika:  noin 5 h
Tiedonsiirto:  GPRS, EDGE
Liitännät:  USB, infrapuna
Infobox OKNimi-testi OK: 
Nokia 7200 on Nokian vuonna 2003 julkistama matkapuhelin.
Puhelin esiteltiin 28. lokakuuta 2003 Ranskan Nizzassa ja Australian Brisbanessa. Se tuli myyntiin Euroopassa vuoden 2004 alkupuolella.
Nokia 7200 on taitettava eli ns. simpukkamallinen kaksitaajuuspuhelin, jossa on GPRS/EDGE -tiedonsiirtomahdollisuus, jolloin tiedonsiirtonopeus oli verkosta riippuen jopa 177,6 kilotavua sekunnissa. Sen muita ominaisuuksia oli FM-radio.
Uutta Nokia 7200:n muotoilussa olivat kangassomisteet. Myyntipakkauksesta löytyi myös rannehihna ja pehmeä kankainen säilytyspussi. Käyttäjät pystyivät lataamaan 7200-malliin myös sen muotoiluteemaan liittyviä taustakuvia ja näytönsäästäjiä.
Nokia 7200 oli ensimmäinen Nokia-puhelin, joka tarjosi ns. presence-pikaviestinominaisuudet dynaamisen käyttäjäprofiilin luomiseen. Niiden avulla käyttäjä pystyi kätevästi ilmoittaa lähipiirilleen, missä on ja mitä on tekemässä.
Ominaisuudet

ennakoiva tekstinsyöttö
värit: harmaa/sininen, musta, ruskea/valkoinen
Aiheesta muualla

Käyttöohjeet (Arkistoitu – Internet Archive)
Le Vernet (Alpes-de-Haute-Provence)

| Le Vernet |
| --- | --- |
 Bès-joen ylittävä silta Le Vernet’ssä.
 Le Vernet
 Koordinaatit: 44°16′36.84″N, 6°23′29.04″E 
Valtio:  Ranska
Alue:  Provence-Alpit-Riviera
Departementti:  Alpes-de-Haute-Provence
Arrondissementti:  Digne-les-Bains
Hallinto:  
 – Hallinnon tyyppi:  Kunta
 – Pormestari:  François Balique
Pinta-ala:  
 – Kokonaispinta-ala:  23,05 km²
Väkiluku (2012):  123
 – Väestötiheys:  5,3 as./km²
Postinumero:  04140
Infobox OKVirheellinen NIMI-arvo: 
Le Vernet on kunta Ranskan kaakkoisosassa Provence-Alpit-Rivieran hallintoalueen Alpes-de-Haute-Provencen departementissa.
Vuoristoinen ja valtaosin asumaton 123 asukkaan kunta Ranskan Alpeilla nousi uutisiin 24. maaliskuuta 2015 Germanwingsin lento 9525:n turmapaikkana.
Le Vernet’n kunnan asutus keskittyy Bès-joen laaksoon noin 1 200 metrin korkeudelle merenpinnasta. Asutus jakaantuu ylempänä sijaitsevaan Haut-Vernet’n ja alempana sijaitsevan Bas-Vernet’n kyliin. Vakituisia asukkaita on satakunta, mutta talvisin asukasmäärä kaksinkertaistuu hiihtoturismin myötä. Läheisiä hiihtokeskuksia ovat Le Grand-Puy, Saint-Jean-Montclar ja Chabanon.
Aiheesta muualla

Kuvia tai muita tiedostoja aiheesta Le Vernet (Alpes-de-Haute-Provence) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Le Vernet (Alpes-de-Haute-Provence)
Käännös suomeksi
Language Creation Society

Language Creation Society (LCS) on kalifornialainen voittoa tavoittelematon järjestö, joka tukee keinotekoisten kielten luomista ja tiedottaa niistä suurelle yleisölle. Järjestö myös tarjoaa palveluksiaan medialle keinotekoisten kielten luomisessa. LCS:n tai sen jäsenten tunnetuimpiin toimeksiantoihin kuuluvat Taru sormusten herrasta -elokuvatrilogian haltioiden kielen konsultointi (Bill Welden) ja Game of Thrones -fantasiasarjan dothrakin kielen luominen (David J. Peterson). Järjestö on perustettu vuonna 2007.
Aiheesta muualla

Language Creation Societyn kotisivu
Larissa (kuu)

| Larissa |
| --- | --- |

Löytäminen
Löytäjät:  Harold J. Reitsema, William B. Hubbard, Larry A. Lebofsky ja David J. Tholen
Löytöaika:  24. toukokuuta 1981
Kiertoradan ominaisuudet
Planeetta:  Neptunus
Keskietäisyys:  73 548 km
Eksentrisyys:  0,001393
Kiertoaika:  0,55465332 d
Inklinaatio:  0,205°
Fyysiset ominaisuudet
Päiväntasaajan halkaisija:  216×204×164 km
Massa:  4,9×1018 kg
Keskitiheys:  ~1,2 g/cm3
Albedo:  0,09
Pinnan lämpötila:  alin: - keski: ~51 K ylin: -
Kaasukehän ominaisuudet
Kaasunpaine:  -
Larissa on Neptunuksen kuu. Larissa havaittiin ensimmäisen kerran toukokuussa 1981 maasta käsin tehtyjen havaintojen perusteella. Varmistus kuun olemassaololle saatiin kuitenkin vasta heinäkuussa 1989 kun avaruusluotain Voyager 2 lensi Neptunuksen ohi. Kuu on epäsäännöllisen muotoinen ja kraattereiden peittämä eikä siellä ole havaittu geologista aktiivisuutta. Koska Larissa kiertää Neptunuksen synkronisen kiertoradan alapuolella, vuorovesivoimat aiheuttavat hiljalleen kuun lähestymisen kohti Neptunusta. Kuu tuleekin lopulta törmäämään Neptunukseen tai hajoamaan sitä ennen renkaaksi Neptunuksen ympärille (saavuttaessaan Rochen rajan).
Larisa Pelešenko

| Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Maa:   Venäjä> Naisten yleisurheilu. |
| --- | --- | --- | --- |
|  Hopeaa | Sydney 2000 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Lissabon 2001 | kuulantyöntö |  |
| Hyvän tahdon kisat  | Hyvän tahdon kisat  | Hyvän tahdon kisat  |  |
|  Kultaa | Brisbane 2001 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Budapest 1998 | kuulantyöntö |  |
|  Hopeaa | Pariisi 1994 | kuulantyöntö |  |
|  Kultaa | Gent 2000 | kuulantyöntö |  |
Larisa Alexandrovna Pelešenko, o.s. Agapova, (venäjäksi Лариса Александровна Пелешенко, s. 29. helmikuuta 1964 Slantsy) on venäläinen naiskuulantyöntäjä. Hän jäi kiinni kielletyistä aineista vuonna 1995 ja kärsi neljän vuoden kilpailukiellon. Pelešenkon ennätys on 21,46 metriä vuodelta 2000.
Pelešenkon uran kohokohtana voidaan pitää olympiahopeaa Sydneyn kisoista. Janina Karoltšyk nappasi kultamitalin viimeisen kierroksen yli 20 metriä kantaneella heitollan ja jätti Pelešenkon toiseksi.
Kuutinlampi (Kangasniemi)

| Kuutinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°10′42″N, 26°22′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskujoki:  Akkapuru Haukipuruun 
Järvinumero:  14.394.1.016
Mittaustietoja
Pinnankorkeus:  137,3 m  
Pituus:  340 m  
Leveys:  210 m  
Rantaviiva:  0,914 km  
Pinta-ala:  4,766 ha  
Saaria:  ei saaria 
 fiKuutinlampi 
Kuutinlampi  on Etelä-Savossa Kangasniemellä Häppälänmäen lähellä sijaitseva lampi.
Maantietoa

Lammen pinta-ala on 4,8 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Lammen vedenpinnan korkeus on 137,3 metriä mpy.
Lampukka

Lampukka
Lampukka on ikonin edessä poltettava öljylamppu, joka voi olla joko riippuva tai kiinteästi lattialla jalustalla seisova tai seinään kiinnitetty. Lampukan erityispiirre on sen avoimuus: liekin ympärillä ei ole lasia ja sydäntä kannattaa yleensä avoimen öljyastian laidoille ylettyvä kannatin. On olemassa myös irrallisina öljyssä kelluvia sydämen kannattimia.
Öljynä lampukassa käytetään kasvipohjaista lampukkaöljyä tai puhdasta parafiiniöljyä.
Lampukoita käytetään ortodoksisessa kirkossa jumalanpalveluksissa sekä myös ortodoksien kotona kotialttarissa.
Käpälä

Koiran etukäpälä. A) Kynsi, B,C,E) polkuanturat, D) kinnerkynsi.
Käpälä eli tassu on kynnellisten neljällä raajalla kävelevien nisäkkäiden raajan uloin osa.
Aiheesta muualla

Kuvia tai muita tiedostoja aiheesta Käpälä Wikimedia Commonsissa
Languedoc

Languedocin alue Ancien régimen lopussa.
Languedoc (ransk.: lɑ̃ɡdɔk; oksitaaniksi: Lengadòc ˌleŋɡɔˈðɔ) Etelä-Ranskassa sijainnut Ranskan entinen maakunta, jonka alue kuuluu nyt Languedoc-Roussilloniin ja Midi-Pyrénéesiin. Sen pääkaupunki oli aikoinaan Toulouse, joka nykyisin kuuluu Midi-Pyrénéesiin.
Maakunta sijaitsee Välimeren rannikolla Rhônesta länteen. Seutu tunnetaan trubaduurikulttuurin syntysijana.
Languedocin maakunnan vaakuna, jota nykyisin käyttävät virallisina lippuinaan Midi-Pyréneesin alue ja Toulousen määri.
Nimi Languedoc johtuu siellä puhutun oksitaanin kielen vanhasta nimestä langue d'oc, "oc'in kieli". Kieli taas sai nimensä siinä käytetystä myöntöpartikkelista oc (kyllä); vastaavasti Pohjois-Ranskassa käytetystä kielestä käytettiin sikäläisestä myöntöpartikkelista oïl (nykyään oui) johtuvaa nimitystä langue d'oïl.
De la Gardien suku juontuu Languedocissa toimineesta kauppiaasta Jacques Scorperierista, jonka poika omaksui Ruotsissa nimen Pontus De la Gardie.
Aiheesta muualla

Kuvia tai muita tiedostoja aiheesta Languedoc Wikimedia Commonsissa
Ranskan historialliset maakunnat
| --- | --- |
Maakunnat vuonna 1789::  Alsace • Angoumois • Anjou • Artois • Aunis • Auvergne • Basse-Navarre • Béarn • Beaujolais • Berry • Bourbonnais • Bourgogne • Bretagne • Champagne • Korsika • Dauphiné • Flanderi/Hainaut • Foix • Forez • Franche-Comté • Gascogne • Guyenne • Île-de-France • Languedoc • Landau • Limousin • Lorraine • Lyonnais • Maine • Marche • Nivernais • Normandia • Orléanais • Perche • Picardie • Poitou • Provence • Roussillon • Saintonge • Touraine • Trois-Évêchés
Vallankumouksen jälkeen::  Avignon ja Comtat Venaissin • Montbéliard • Mulhouse • Savoiji • Comté de Nice
Norman Bethune

Norman Bethune vuonna 1928.
Norman Bethune (4. maaliskuuta 1890 Gravenhurst, Kanada – 12. marraskuuta 1939 Hebei, Kiina) oli kanadalainen kirurgi ja lääkintäupseeri. Hänet tunnetaan erityisesti työstään sotilaslääketieteen alalla ja siihen kehittämistään parannuksista. Bethunea pidetään yhtenä kaikkien aikojen suurimmista kanadalaisista[lähde? ].
Varhainen elämä ja yhteiskunnallinen herääminen

Ontarion Gravenhurstissä syntynyt Bethune valmistui Toronton yliopistosta ja palveli ensimmäisessä maailmansodassa Kanadan armeijan lääkintäjoukoissa Ranskassa sekä myöhemmin Ison-Britannian Kuninkaallisessa laivastossa kirurgina. Sodan jälkeen Bethune työskenteli eri sairaaloissa Englannissa, Skotlannissa, Yhdysvalloissa ja Kanadassa sekä lääkärinä että opettajana. Hänen lääkärintyössään näkemä sosiaalinen eriarvoisuus sai pappissukuun syntyneen Bethunen kiinnostumaan vasemmistolaisuudesta 1930-luvun alun lamavuosina. Vuonna 1935 hän matkusti Neuvostoliittoon tutustumaan maan terveydenhuoltojärjestelmään. Palattuaan kotimaahansa Bethune liittyi Kanadan kommunistiseen puolueeseen.
Espanjan ja Kiinan sisällissodat

Espanjan sisällissodan sytyttyä heinäkuussa 1936 Bethune matkusti Espanjaan ja tarjosi palveluksiaan diktaattori Francoa vastaan taisteleville tasavaltalaisille. Hän kehitti sodan aikana muun muassa siirrettävän kenttäolosuhteisiin tarkoitetun verensiirtolaitteiston. Tammikuussa 1938 Bethune lähti Espanjasta ja liittyi Kiinan sisällissodassa taistelleisiin Maon johtamiin kommunistien joukkoihin. Kiinassa hän kehitti erityisesti kenttäkirurgiaa sekä koulutti lääkintähenkilökuntaa. Sisällissodan lisäksi Bethune osallistui kirurgina toiseen Kiinan-Japanin sotaan. Marraskuussa 1939 hän viilsi leikkauksen yhteydessä haavan sormeensa ja kuoli myöhemmin verenmyrkytykseen 49-vuotiaana.